钦定古今图书集成/明伦汇编/官常典/第446卷 > 邓公
## 钦定古今图书集成/明伦汇编/官常典/第446卷 > 邓公

按《汉书晁错传》：“‘错已死，谒者仆射邓公为校尉，击吴
楚，为将，还，上书言军事，见上。上问曰：‘道军所来，闻晁
错死，吴楚罢不’？邓公曰：‘吴为反数十岁矣，发怒削地，
以诛错为名，其意不在错也。且臣恐天下之士拑口
不敢复言矣’。上曰：何哉’？邓公曰：‘夫晁错患诸侯彊大
不可制，故请削之，以尊京师，万世之利也。计画始行，
卒受大戮。内杜忠臣之口，外为诸侯报仇，臣窃为陛
下不取也’。”于是景帝喟然长息曰：“公言善，吾亦恨之。”
迺拜邓公为城阳中尉。邓公，成固人也，多奇计。建元
年中，上招贤良公卿言邓先，邓先时免。起家为九卿，
一年，复谢病免归。其子章以修《黄》《老》言显诸公间。